hbs_cyr ru mk uk mk mk hbs_cyr mk mk mk mk ru ky mk de mk de mk de mk de mk mk de mk de mk de mk de ru mk ru ru mk mk tt hbs_cyr hbs_cyr hbs_cyr mk bg es es mk mk mk mk mk mk mk mk mk mk mk mk mk mk mk mk mk mk mk hbs_cyr mk bg es es mk mk mk mk de mk de mk de mk mk mk mk mk mk mk mk mk ru mk
Училиштата губат наставници заради партизација и мали плати - ПУБЛИКУМ
ПУБЛИКУМ Вистината на прво место
(ВИДЕО) Катастрофа во Индонезија: Најмалку 174 лица загинаа во немирите после завршувањето на фудбалски натпревар
Поддршка за суверениетот и територијалнот интегритет на Украина од претседателите на земјите членки на НАТО од Централна и Источна Европа
Избори во БиХ – над 3,3 милиони гласачи бираат 518 функционери
Во Бугарија се гласа на четвртите парламентарни избори во помалку од две години
АНАЛИЗА: Општински буџети – најмногу пари за плати, најголем приход од власта
МТСП: Со септемвриската пензија пензионерите добиваат повисоки пензии за 6.8%, согласно новата методологија за усогласување на пензиите
Finance Think го објави Макроекономскиот монитор К2 2022
Кој заработува најмногу во Германија?
Насловна>Македонија>Училиштата губат наставници заради партизација и мали плати
Училиштата губат наставници заради партизација и мали плати
Студенти од завршна година на факултети се бараат за да се пополни недостигот од наставен кадар по математика, или пак еден наставник мора да предава и по неколку предмети. Образованието импровизира додека факултетите остануваат без студенти кои се заинтересирани за наставничката работа.
Учениците од шесто и седмо одделение во О.У. „Аврам Писевски“ во Скопје од почетокот на учебната година немаат настава по математика, бидејќи училиштето со месеци не може да најде наставник по овој предмет.
Откако претходната наставничка заминала на породилно отсуство уште во април, училиштето се обидува, но не може да најде замена.
На огласите за вработување не се јавува никој, а другата вработена наставничка по математика, освен овој предмет веќе предава и физика и фондот на часови и е целосно пополнет.
Во меѓувреме, учениците часовите по математика ги пополнуваат со други наставни содржини. Двете деца на поп-пејачката Адријана Јаневска одат во ова училиште и таа за РСЕ кажува како се снаоѓаат.
„Во моментов немаат настава по математика, тоа време што е предвидено за часот по математика се пополнува со други наставни содржини и предмети, но математика немаат. Јас се надевам дека во скоро време ќе се најде некое решение“, вели Андријана Јаневска, која е и претседател на Советот на родители.
Јаневска додава дека родителите заедно со менаџментот на училиштето се обидуваат да најдат решение. Пробуваат да најдат и студенти од завршна година од факултетите кои би го предавале предметот, но одзив нема дури и од нив.
„Ние заедно со директорката пробуваме да најдеме разни законски начини за децата да не губат настава, но тоа е невозможно затоа што ова е системски проблем кој со години се провлекува и едноставно и самите сме свесни дека има недостаток од овој кадар. На студиите на Природно математичкиот факултет (ПМФ) нема доволен број студенти и по автоматизам како што поминува времето се подразбира дека ќе нема кадар. Во последно време се предлага да може да предава и некој студент од техничките факултети. Се надевам дека ќе се најде некое решение““, додава Јаневска.
Проблемот не е само во ова училиште. Недостиг од наставен кадар особено по предметите математика, физика и хемија има и во многу други училишта.
Директорот на основното училиште „Саид Најдени“ во Дебар вели дека често пати еден наставник мора да предава и по неколку предмети за да се пополни „дупката“ во образовниот процес.
„Еден наставник има поголем фонд на часови и ако немаме друг избор ги вклучуваме наставниците по физика и хемија бидејќи тие имаат знаења за математиката. Секако дека тоа е оптоварување за наставникот, но разбираат дека сме принудени тоа да го правиме“, вели директорот Казиу.
Огласи за вработување има – никој не се пријавува
Во Агенцијата за вработување (АВРМ) има десетици огласи за вработување на наставници кои се отворени.
Се бараат наставници по математика, физика, информатика и физичко образование најчесто во основните училишта.
Основната плата во некои училишта е 18.000 денари, а во други 24.761 денари.
Математичарите не се заинтересирани да работат како наставници
На природно математичкиот факултет (ПМФ) со години наназад бројот на студенти кои се запишуваат на наставните програми на математика, физика и хемија е мал, а трендот останува непроменет.
Бројката на студенти со сигурност укажува дека професијата наставник не е атрактивна за младите, смета деканот на ПМФ, проф. Александар Скепаровски.
Особено драстично опаѓа бројот на студенти кои се запишуваат на студиските програми од каде потоа се регрутира наставниот кадар по математика и физика во основните училишта. Од 2020-та година навака на овие студии се запишува само по еден студент.
Извор: Радио Слободна Европа
Претходно Митрески: Со злоупотреби, ВМРО-ДПМНЕ ја одолговлекува работата на комисиите во Собранието на штета на граѓаните
Следно Џозеф – Однесувањето на Бугарија кон С. Македонија е сè, само не пријателско
Грковска: Прашањето за родовата еднаквост не е само прашање на жените, само преку општествен консензус ќе овозможиме еднакви можности за сите
За непречено одвивање на наставата, училиштата на регулиран пазар
Средба на претседателот Стево Пендаровски со претседателката на Европската Комисија, Урсула фон дер Лејен
Бектеши: Владата договара размена на струја за гас со Србија и конкурентна цена на струја за стопанството со Бугарија
„Со Србија се преговара за размена на гас за електрична енергија, а доколку се постигне …
(ВИДЕО) Катастрофа во Индонезија: Најмалку 174 лица загинаа во немирите после завршувањето на фудбалски натпревар
Поддршка за суверениетот и територијалнот интегритет на Украина од претседателите на земјите членки на НАТО од Централна и Источна Европа
Бектеши: Владата договара размена на струја за гас со Србија и конкурентна цена на струја за стопанството со Бугарија
Цела животна приказна во само една фотографија: „Не е тежок, тој ми е брат“
(Видео) Ковачевски: Нови 14 возила со пумпи за гасење пожари за општините, за унапредена ефикасност на системот за цивилна заштита
Дозволено е преземање на содржините со задолжително наведување и линкување до изворот.